text: 11 skyldnere anholdt onsdag nat
  14 juni 2012 kl. 07.01
  Politiet i Fredericia anholdt onsdag nat 11 skyldnere, fordi de ikke var mødt op i retten.
  11 mænd og kvinder fra Fredericia blev hentet af politiet tidligt onsdag morgen.
  De skyldte alle penge, men var ikke mødt op i retten.
  - Ingen af dem har været uvidende om, at de har skullet møde op. Derfor er det meget indgribende, at vi til sidst tager ud og anholder dem, siger Finn Nielsen fra lokalpolitiet i Fredericia til Fredericia Dagblad.
  Alle 11 anholdelser foregik uden dramatik.
  